Diari Oficial de la Generalitat Valenciana


Sumari del DOGV 7885, del 30-09-2016 (2016/7418)

Extracte de la Resolució de 14 de setembre de 2016, del vicerector d'Internacionalització i Cooperació de la Universitat de València, per la qual s'aprova la convocatòria del Programa de Mobilitat Erasmus Màster de la Universitat de València per al segon semestre del curs acadèmic 2016/17.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7885

Data del DOGV
:   30-09-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7418


Data del document
:   15-09-2016

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 14 de setembre de 2016, del vicerector d'Internacionalització i Cooperació de la Universitat de València, per la qual s'aprova la convocatòria del Programa de Mobilitat Erasmus Màster de la Universitat de València per al segon semestre del curs acadèmic 2016/17. [2016/7418]  
BDNS(Identif.):318047  
  
De conformitat amb allò previst en els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions  
http://www.pap.minhap.gob.es/bdnstrans/index  
  
Primer. Beneficiaris  
a) Tenir la nacionalitat d'un dels estats participants en el programa Erasmus + o de tercers països sempre que s'acredite en aquest últim cas estar en possessió d'un permís vàlid per a residir a Espanya durant el període de realització de la estada.  
b) Estar matriculat en alguns dels màster oficials de la Universitat de València que figuren en l'annex II de la present convocatòria, tant en el moment de realitzar la sol·licitud com durant el període d'estada Erasmus.  
c) No haver gaudit prèviament d'una estada Erasmus que sumada amb la mobilitat que es sol·licita supere els 12 mesos en el mateix cicle d'estudis Màster.  
d) Els estudiants que ja hagen obtingut una beca JMD (Joint Master Degree) o una beca de curs de màster Erasmus Mundus no podran optar a aquesta beca.  
e) Acreditar el coneixement d'idioma d'acord amb allò establert en el punt 3, requisit lingüístic, de la present convocatòria.  
  
f) A banda dels requisits generals, els sol·licitants hauran de complir els requisits específics establerts per la universitat de destinació, per a cada plaça, en el moment de realitzar la sol·licitud.  
  
Segon. Objecte  
Beques Erasmus Màster de la Universitat de València per al curs 2016/2017.  
  
Tercer. Bases reguladores  
Es contenen en l'annex I de la convocatòria i es publiquen en la pàgina web del Servei de Relacions Internacionals i Cooperació de la Universitat de València  
http://www.uv.es/relint  
  
Quart. Quantia  
La quantia de la beca serà de 200, 250 o 300 euros mensuals, depenent del país on es realitze l'estada. Es finançaran un mínim de 3 mesos i màxim d'un semestre acadèmic. Les ajudes es concediran en la quantia prevista als estudiants que complisquen els requisits exigits fins a esgotar l'import total fixat en la convocatòria. Les beques es finançaran amb els fons que reba la Universitat de València per a aquesta acció de mobilitat per part de la Unió Europea.    
  
Cinqué. Termini de presentació de sol·licituds  
El termini de presentació de les sol·licituds serà des del dia següent a la seua publicació i fins al 10 d'octubre de 2016, inclòs.  
  
Sisé. Altres dades  
Els beneficiaris hauran d'acceptar formalment la destinació adjudicada a través del procediment «Expedient Erasmus Estudios 2016/2017», accessible a través d'ENTREU (Entorn de Tramitació Electrònica de la Universitat de València) en l'adreça electrònica  
http://entreu.uv.es.  
  
València, 15 de setembre de 2016.- El vicerector d'Internacionalització i Cooperació (per delegació del rector, DOCV 23.06.2016). Guillermo Palao Moreno.